**Абиял**

Аби кициялдаса бат1алъулеб г1аламат ккола: гьениб кициялъул г1адаб т1убараб маг1на бук1унаро, грамматикияб рахъалъги гьеб кициг1адаб щвалде щвараб бук1унаро.

Авар мац1алда кицабигог1адин абиял церегоялдаса нахъе т1ирит1ун руго. Нилъер халкъалда гьоркьор машгьурал абиял ккола габидаял:

1. Салихица жергъен г1адин рекъезабе.

2. Г1ашилт1а манташ г1адин буго.

3. Г1ечуде аралъуса хважа г1адин  вуссана. (нух бит1ич1ого вач1арав)

4. Нухда бараб т1ех г1адин батила (очень кстати).

5. Х1ажи-Г1исал хъулухъал т1уразе (ненужные дела)

6. Цидулгун гени кунге.  (бергьунарел чаг1игун къацандуге).

**Бицанк1аби**

Бицанк1о ккола цо предметалъул сипат-сурат, хасият-г1амал цоги предметалде релъенабун, бат1ияб аллегорическияб къаг1идаялда г1уц1араб, жибго г1емерисеб суалияб формаялда бук1унеб къокъаб, пасих1аб калам.

Бицанк1о т1ами нилъер халкъалда ц1акъ т1ибит1араб буго цебегоялдаса нахъе.

Маг1наялде ва темаялде балагьун бицанк1аби бат1и-бат1иял рук1уна. Масала, инсанасул ва гьесул лугбузул бицарал, рет1ел-хьиталъул х1акъалъулъ, рукъалъул, къайи-къоноялъул, г1елмуялъул ва техникаялъул ва цогидалги.

Бицанк1аби киналгоцин аллегорическияб къаг1идаялда г1уц1арал руго. Мац1алъул пасих1лъи гьенибги ц1унун буго.

**Инсанасул х1акъалъулъ бицанк1аби**

Радал кванде ункъх1ат1илав,

Къаде кванде к1и х1ат1илав,

Къасе кванде лъаб х1ат1илав.

(Г1адан: детсвтво, зрелость, старчество).

Дунял-г1аламги сверун

Ссанда нахъа к1усулел жал.

(Берал)

Кидаго цадахъ хьвадулел,

Цоцада жал рихьуларел.

 (Берал)

**Рет1ел-хьиталъул х1акъалъулъ**

Бехе гьабуни ц1олеб,

Эхеде гьабуни ч1обоголъулеб.

(Т1агъур)

Къад ц1олел, къаси ч1ехьолел.

(Хьитал)

**Рук1а-рахъиналъул**

Ч1ег1ераб г1акдида гъоркь

Баг1араб бече.

(хьаг)

Сверданаг1ан кьаралъулеб

Кьурданаг1ан х1алакълъулеб.

(мерго)

Васасул рукъоб вас бегьулареь,

Васасул рокъоб эмен бегьулареб.

(Нусги ханжарги)

Вегун кьижун вакьад,

Кьвагьун холев дурц.

(Х1уби)

К1иго чиясда цо рачел.

(Нуц1а рахалеб жо)